open-index/open-wikipedia-markdown huggingface dataset:
נקודת גארוואן

**נקודת גארוואן** או **נקודת גארבאן** (באנגלית: **Garvan Point**; בבולגרית: **нос Гарван**) היא לשון יבשה סלעית בחוף הדרומי של חצי האי טריניטי שבצפון חצי האי האנטארקטי, בארץ גרהאם שבאנטארקטיקה.

לשון היבשה מהווה את הקצה המזרחי של הכניסה למפרצון רטיז'ה.

הנקודה ממוקמת 7.18 קילומטרים צפונית-מזרחית מנקודת וייו; 5.82 קילומטרים מזרחית - צפון-מזרחית מנקודת בויל; 8.68 קילומטרים דרומית - מזרחית מנונאטאקי קאמל; 8.23 קילומטרים מערבית - דרומית-מערבית מהר קרדינל.

## היסטוריה
### מיפוי הנקודה

הנקודה מופתה לראשונה על ידי סוקרים גרמנים-בריטיים בשנת 1996.

### מקור השם

הנקודה נקראת על שם שני כפרים בשם גארוואן, האחד בצפון, והשני בצפון-מזרח בולגריה.

השם אומץ רשמית ב-6 בדצמבר 2010.

## לקריאה נוספת

* הגאזט האנטארקטי הבולגרי 

## קישורים חיצוניים
* נקודת גארוואן באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הנקודה, תוך סימון אתרים נוספים באזור באתר copernix
* מפת אזור נקודת גארוואן

## הערות שוליים

גארוואן
גארוואן
יוסף רוזנפלד

**יוסף רוזנפלד** (1858–1922) היה רבה הראשי של צ'רנוביץ בשנים 1893–1922.

## ביוגרפיה
רוזנפלד נולד ב-1858 בעיר ניישטדטל  שבסלובקיה של ימינו, לרב , שהיה אב בית דין בעיר הולדתו. בבגרותו עבר לבודפשט כדי ללמוד בבית מדרש לרבנים, שם למד בהנחיית בנימין זאב בכר. ב-1883 הוסמך לרבנות בברלין וקיבל תואר דוקטור לפילוספיה מטעם אוניברסיטת לייפציג. לאחר מכן עבר לכהן כרב אצל קהילת יהודי המבורג. חברי הקהילה המשכילים תפסו אותו כבעל השקפות מסורתיות יותר. בשל כך, הם השפיעו על הממשלה המקומית שלא להעניק לו נתינות גרמנית, דבר שהיה הכרחי באותם הימים לרב בגרמניה.

בשנים 1886–1893 כיהן כרב הראשי של יהודי אורושהאזה. ב-1892 נפטר רבה הראשי של קהילת יהודי צ'רנוביץ, אליעזר אליהו איגל, ורוזנפלד מונה להחליפו בתפקיד שנה אחת לאחר מכן. במהלך כהונתו פעל רוזנפלד לקידום ההשכלה בנושאי מדעי היהדות והספרות היהודית בקרב צעירי העיר היהודים. רוזנפלד כיהן במשרה זו עד מותו ב-1922. החליף אותו בתפקיד אברהם יעקב מרק. נפטר בכ"ד באלול תרפ"ב, ונקבר בבית העלמין היהודי בפרנקפורט

## הערות שוליים

קטגוריה:צ'רנוביץ: רבנים
קטגוריה:ילידי 1858
קטגוריה:נפטרים ב-1922
קטגוריה:אישים הקבורים בפרנקפורט
אלן אוז'בולט

**אָלֵן אוֹזְ'בּוֹלְט** (בסלובנית: **Alen Ožbolt**; נולד ב-24 ביוני 1996) הוא כדורגלן סלובני המשחק בעמדת החלוץ בלבדיאקוס מליגת העל היוונית.

## קריירה
אוז'בולט החל את דרכו בדומז'אלה, והושאל לעונה אחת לבורוסיה דורטמונד ב' מהליגה האזורית בגרמניה, לפני שחתם בינואר 2018 במועדון האוסטרי TSV הארטברג. עם זאת, בתום העונה הוא עזב את הקבוצה.

ב-16 בספטמבר 2018 חתם לשלוש שנים בלוקומוטיב פלובדיב מליגת העל הבולגרית. שישה ימים לאחר מכן הוא ערך הופעת בכורה בניצחון הליגה 1–3 על ספטמברי סופיה, כשנכנס כמחליף בדקה ה-81. ב-15 במאי 2019 כבש את שער הניצחון בגמר הגביע הבולגרי מול בוטב פלובדיב, שהעניק ללוקומוטיב את הגביע הראשון בתולדותיהם. הוא סיים את העונה עם שמונה שערים ב-29 הופעות בכל המסגרות.

ב-11 בינואר 2020 חתם לארבע וחצי שנים בסלובן ברטיסלאבה מליגת העל הסלובקית.

ב-14 ביולי 2021 חתם בהפועל חיפה. ב-29 בינואר 2022 כבש שלושער ראשון בקריירה בניצחון 1–5 על בית"ר ירושלים.

ב-17 ביולי 2022 חתם בהפועל תל אביב בה כבש את שער הבכורה מול בית"ר ירושלים במסגרת גביע הטוטו.

ב-27 ביולי 2024 חתם לשנתיים בלבדיאקוס מליגת העל היוונית.

## תארים
; דומז'אלה
***הגביע הסלובני**: 2016/2017

; לוקומוטיב פלובדיב
***הגביע הבולגרי**: 2018/2019

; סלובן ברטיסלאבה
***אליפות סלובקיה** (2): 2019/2020, 2020/2021
***הגביע הסלובקי** (2): 2019/2020, 2020/2021

## קישורים חיצוניים

* 

## הערות שוליים

קטגוריה:כדורגלנים סלובנים
קטגוריה:חלוצי כדורגל סלובנים
קטגוריה:כדורגלני דומז'אלה
קטגוריה:כדורגלני הארטברג
קטגוריה:כדורגלני לוקומוטיב פלובדיב
קטגוריה:כדורגלני סלובן ברטיסלאבה
קטגוריה:כדורגלני הפועל חיפה
קטגוריה:כדורגלני הפועל תל אביב
קטגוריה:כדורגלנים זרים בישראל
קטגוריה:ספורטאים סלובנים בגרמניה
קטגוריה:ספורטאים סלובנים באוסטריה
קטגוריה:ספורטאים סלובנים בבולגריה
קטגוריה:ספורטאים זרים בסלובקיה
קטגוריה:ספורטאים סלובנים בישראל
קטגוריה:סלובנים שנולדו ב-1996
האיטים פולנים

**האיטים פולנים** הם תושבי האיטי, שמוצאם פולני.

קזאלה, כפר קטן כ-45 קילומטר מפורט-או-פרנס, נחשב למרכז של הקהילה הפולנית בהאיטי, וישנם כפרים נוספים. בקזאלה התיישבו  צאצאים של חברי הלגיון הפולני, יחידות ששירתו בצבא הצרפתי, שהצטרפו לעבדים במרד העבדים בהאיטי. ההערכה היא כי כ-400 עד 500 מהפולנים הללו התיישבו בהאיטי בתום המרד. הם קיבלו מעמד מיוחד מז'אן-ז'אק דסאלין, קיסר האיטי, ואזרחות מלאה.

## היסטוריה
בשנת 1802 הוסיף נפוליאון ללגיון הפולני כ-5,200 איש לעזרת הכוחות הצרפתיים שנשלחו לסן דומנג כדי לדכא את מרד העבדים. לחלקם נאמר שיש בסן דומינג מרד של אסירים. לאחר שהגיעו, נודע להם כי הצרפתים מנסים לדכא מרד של אפריקאים מקומיים שנלחמים למען חירותם.

ככלל, פולנים רבים האמינו שאם הם יילחמו למען צרפת, נפוליאון בונפרטה יגמול להם על ידי השבת עצמאות פולין.

הרבה מהחיילים הפולנים עזבו את הצבא הצרפתי והצטרפו למורדים.

לאחר שהאיטי קיבלה את עצמאותה, דסאלין הורה שלא לטבוח בפולנים, כמו שטבחו בשאר הלבנים האיטי. הוא העניק לפולנים סיווג כשחורים בהאיטי, והעניק להם אזרחות האיטית מלאה. דאסלין כינה את העם הפולני "הכושים הלבנים של אירופה", מה שנחשב אז לכבוד גדול, שמשמעותו אחווה בין הפולנים להאיטים.

צאצאי הפולנים בהאיטי היו איכרים כמו הרוב הגדול של התושבים באי.

עשרות שנים מאוחר יותר, באמצע המאה ה-20, פרנסואה דובליה, נשיא האיטי שהיה ידוע בדעותיו הלאומיות ולמען השחורים, השתמש באותו מושג של "כושים לבנים אירופיים" תוך שהוא מתייחס לעם הפולני.

בתקופתו של דובליה, הפכה העיירה הקטנה קזאלה למעוז קומוניסטי, וצעירים רבים ממנה התעמתו עם משטרו של דובליה. ב-29 במרץ 1969 התרחש טבח קזאלה, ע״י טונטון מקוט שתקף את הכפר. בטבח נרצחו 23 צעירים, נאנסו נשים, ונפצעו רבים.

בשנת 1983, ביקר האפיפיור יוחנן פאולוס השני בהאיטי. הוא הזכיר כיצד הפולנים תרמו למרד העבדים שהוביל לעצמאותה של האיטי.

## הערות שוליים

קטגוריה:האיטי: תרבות
דמאסו ברנגר

**דָמָאסוֹ בֵּרֶנְגֵּר יְיָ פוּסְתֶה, הרוזן הראשון משָׁאוּאֶן** (בספרדית: **Dámaso Berenguer y Fusté, I conde de Xauen**; 4 באוגוסט 1873 – 19 במאי 1953) היה איש צבא ופוליטיקאי ספרדי, שליט ספרד בין ינואר 1930 לפברואר 1931. ברנגר ירש את ראש ממשלת ספרד, מיגל פרימו דה ריברה, בהנהגת הדיקטטורה הספרדית בחסות אלפונסו השלושה עשר, מלך ספרד. במהלך תקופת שלטונו של ברנגר ירדה התמיכה בממשלה ובמלוכה בכלל. חודשיים לאחר התפטרותו של ברנגר מראשות הממשלה נפלה הרסטורציה הספרדית עם הכרזת הקמתה של הרפובליקה הספרדית השנייה.

תקופת שלטונו של ברנגר ידועה בכינוי: "הדיקטטורה הקלה" (Dictablanda).

## ביוגרפיה
דמאסו ברנגר נולד בסאן חואן דה לוס רמדיוס, קובה בתקופת שלטון האימפריה הספרדית, ב-1873. ברנגר החל בקריירה צבאית בשנת 1889, ושירת בקובה ומרוקו הספרדית, וקודם לדרגת גנרל בשנת 1909. הוא מונה להיות שר המלחמה בשנת 1918 כאשר לאחר פרק זמן ארוך החלו גורמים רבי השפעה בתוך הצבא להביע את עמדותיהם הפוליטיות. לאחר מכן שימש כנציב עליון במרוקו, אך הואשם באחריות על הכישלון הצבאי במלחמת הריף ב-1921 והוצא משירות פעיל.

בשנת 1924 הוא מונה לראש המשמר הצבאי של אלפונסו השלושה עשר, מלך ספרד. שנה קודם לכן התקיימה הפיכה צבאית שהעלתה לשלטון את מיגל פרימו דה ריברה בהנהגת משטר דיקטטורי חדש שנועד תחילה להשיב יציבות שלטונית בעבור ספרד. עם סיום הדיקטטורה של מיגל פרימו דה ריברה, מינה המלך אלפונסו השלושה עשר את ברנגר לראש ממשלת ספרד, בתקווה כי יוכל להשיב את השלטון החוקתי שקדם לדיקטטורה הצבאית.

רוב המפלגות הפוליטיות האשימו את המלך בכך שהתיר את הדיקטטורה, והרפובליקנים, הסוציאליסטים והשמאל הבדלני בקטלוניה דרשו ממנו להתפטר. ברנגר ניסה לפתור את הסכסוך מינואר עד דצמבר 1930 אך ללא הצלחה. בהמשך אף פרץ מרד צבאי בג'אקה, חבל אראגון, נגד שלטונו של ברנגר. ברנגר התפטר מתפקידו ב-14 בפברואר 1931, אך כיהן כשר המלחמה תחת יורשו, האדמירל חואן באוטיסטה אזנר-קבנאס.

לאחר שבבחירות המקומיות באפריל 1931 ניצחו המועמדים הרפובליקניים ברוב הערים הגדולות, אלפונסו השלושה עשר עזב את המדינה לגלות בממלכת איטליה בהערכה כי לא יוכל עוד להסתמך על תמיכת הצבא. יומיים לאחר הבחירות הוכרז על ההקמה של הרפובליקה הספרדית השנייה אשר החליפה את מלוכת הרסטורציה הספרדית. הרפובליקנים קיבלו את השלטון, וברנגר נכלא בידי המשטר הרפובליקני החדש. בשנת 1935 ניתנה לו חנינה מידי ממשלת אלחנדרו לרו.

בשנת 1946 פרסם ספר אודות ממשלו בו ניסה להצדיק את מהלכיו הפוליטיים. ברנגר נפטר במדריד, המדינה הספרדית, ב-1953.

## קישורים חיצוניים

* 
* 
* דמאסו ברנגר, באתר האקדמיה המלכותית להיסטוריה 

קטגוריה:פוליטיקאים ספרדים
קטגוריה:גנרלים ספרדים
קטגוריה:ראשי ממשלת ספרד
קטגוריה:ספרד: היסטוריה צבאית
קטגוריה:ילידי 1873
קטגוריה:נפטרים ב-1953
אייווייס

**אייווייס** (באנגלית: **Aiways**) היא יצרנית מכוניות חשמליות, שבסיסה בשאנגחאי שבסין. היא הוקמה על ידי פֿוּ צְ'יָאנְג וגוּ פֶנְג בשנת 2017.

## היסטוריה
היא הוקמה בשנת 2017 על ידי גוּ פֶנְג ופֿוּ צְ'יָאנְג לשעבר מנהל המכירות של וולוו.

בתערוכת הרכב הבינלאומית של ז'נבה במרץ 2019 הציגה אייווייס את המכונית הראשונה שלה, אייווייס U5. באפריל 2021 הציגה את הדגם השני שלה, אייווייס U6.

## מכירות
בנובמבר 2018 לפני הצגת אייווייס U5 אושרה מכירת אייוייס U5 באירופה, ובכך החלה החברה את המכירות הראשונות שלה. כרגע (2023) היא מוכרת את רכביה באירופה, בישראל ובסין.

### מכירות בישראל
במרץ 2021 השיקה קבוצת בליליוס את מותג אייווייס בישראל. ביוני 2021 השיקה אייווייס מתחם פופ-אפ בקניון שבעת הכוכבים בהרצליה, ובכך פרסמה את המותג בישראל לאחר שנמכרו כ-100 יחידות מה-U5.

## גומפרט אייווייס אוטומוביל
גומפרט אייווייס אוטומוביל היא חברה הבת של אייווייס שמייצרת מכונית על חשמלית.

## גלריה

קובץ:Aiways U5 IMG 4448.jpg|אייווייס U5
קובץ:Aiways U5 IMG 20200304 165309.jpg|פנים ה-U5


## קישורים חיצוניים

* 
* 

## הערות שוליים

*
קטגוריה:יצרני מכוניות חשמליות
קטגוריה:יצרני רכב סיניים
קרולינה פיהלגס

**קרולינה פיהלגס** (באסטונית: **Carolina Pihelgas**; נולדה ב-24 בפברואר 1986) היא משוררת ומתרגמת אסטונית.

## ביוגרפיה
פיהלגס גרה כיום בטרטו, עיר במזרח אסטוניה שבאוניברסיטה שלה למדה אנתרופולוגיה ומדע הדתות. היא מפורסמת בארצה לא רק הודות לשירתה שזיכתה אותה בפרסים רבים, אלא ידועה גם כמתרגמת מוכשרת ופורייה ממגוון שפות ובכללן אנגלית, דנית, יוונית, נורווגית, ספרדית, קטלאנית ושוודית. פיהלגס עובדת כיום כעורכת ראשית בכתב עת ספרותי נודע, ובה בעת היא גם עורכת לשון בכתב עת לענייני תרגום. היא עוסקת גם בעריכת אסופות של שירה מתורגמת משפות רבות לאסטונית. לפי שעה פרסמה היוצרת שבעה ספרי שירה: "טביעת האצבע" (2006), "קולות הבוקעים מן היער" (2010), "התגברות האושר" (2011), "המכתב מהבית" (2014), "זוטות בעלטה" (2017), "אור בתוך האבן" (2019) ו"הרוח לא נשבה עוד נגד איש" (2020). עשרה משיריה התפרסמו בתרגום לעברית בספר כובעים וכפפות, אסופה לשירה אסטונית שערך ותרגם רמי סערי. אנתולוגיה זאת ראתה אור בהוצאת כרמל בשנת 2021.

## עבודותיה

* 2006 - Sõrmemuster
* 2010 - Metsas algavad hääled
* 2011 - Õnnekangestus
* 2014 - Kiri kodust
* 2017 - Pimeduse pisiasjad
* 2019 - Valgus kivi sees
* 2020 - Tuul polnud enam kellegi vastu.


## לקריאה נוספת
* רמי סערי (עורך ומתרגם), **כובעים וכפפות – אסופת משוררים אסטונים צעירים**, הוצאת כרמל, 2021, עמודים 109–120.

## קישורים חיצוניים

* "כל החיים לומדים", שיר מאת קרולינה פיהלגס בתרגום רמי סערי מאסטונית לעברית
* קרולינה פיהלגס, Young Poets - Vakxikon.gr Media & Publishing Group, 2 בנובמבר 2019

## הערות שוליים

קטגוריה:משוררות אסטוניות
קטגוריה:משוררים אסטונים
קטגוריה:עיתונאיות אסטוניות
קטגוריה:סופרות אסטוניות
קטגוריה:מתרגמות
קטגוריה:מתרגמים
קטגוריה:ילידות 1986
נשלים את הכל

**נשלים את הכל** הוא הסינגל השלישי של הזמר הישראלי רביב כנר. את השיר הוציאה לאור חברת התקליטים טדי הפקות, ב-11 ביולי 2021, כסינגל השלישי של אלבום הבכורה שלו "רסיסים".

## רקע
את מילות השיר חיברה קרן פלס לצד אבי אוחיון. "נשלים את הכל" הוא שיר אהבה, שמחזק ומאדיר את מערכת היחסים בקשר רומנטי. השיר מתמקד בתלאותיה ובנקודות השבירה במערכת היחסים, אך מסתיים בנימה אופטמית, המשדרת חוסר ויתור לאהבה.

הווידאו קליפ של השיר צולם בחורשת יער, ובוים על ידי רועי ברקוביץ'.

## מצעדים

### מצעדים שבועיים

### מצעדים שנתיים

## רשימת השמעה

## היסטוריית יציאות לאור

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי רביב כנר
קטגוריה:שירים בעברית
קטגוריה:שירים שנכתבו על ידי קרן פלס
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהופקו על ידי מתן דרור
קטגוריה:סינגלים שהגיעו למקום הראשון במצעד העברי של מדיה פורסט
איפה את היום

**איפה את היום** הוא הסינגל הרביעי של הזמר-יוצר הישראלי אור עמרמי ברוקמן. את השיר הוציאה לאור חברת התקליטים טדי הפקות, ב-12 ביולי 2021, כסינגל השלישי מתוך אלבום הבכורה שלו.

## רקע
את מילות השיר חיבר אור עם יהל דורון. "איפה את היום" הוא שיר אהבה המתמקד במערכת היחסים של אור ובת זוגו לשעבר. את הקליפ לשיר ביימו טל יצחקניא ואופיר לייבוביץ'. בקליפ השתתפה כוכבת הטיקטוק הישראלית נועה בוג.

ב-20 בספטמבר 2021 הוציא עמרמי גרסה אקוסטית לשיר.

## ביקורות
מבקר המוזיקה הישראלי יוסי חרסונסקי שיבח את קולו של אור, ומאידך, ציין לרעה את מילות השיר. , כתב בביקורת.

## רשימת השמעה

## היסטוריית יציאות לאור

## קישורים חיצוניים

* אור עמרמי ברוקמן - איפה את היום באתר יוטיוב
* אור עמרמי ברוקמן - איפה את היום (אקוסטי) באתר יוטיוב
* לדף השיר באתר הספרייה הלאומית

## הערות שוליים

קטגוריה:שירי אור עמרמי ברוקמן
קטגוריה:שירים בעברית
קטגוריה:שירים שהופקו על ידי גיא ויהל
מריט מקם

**מריט מקם** (; 10 באוקטובר 1870 – 24 במאי 1946) היה פוליטיקאי אמריקאי, שכיהן כמושלה החמישי של מדינת ניו מקסיקו.

## ביוגרפיה
### שנותיו הראשונות
מקם נולד באוטווה, שבקנזס, להומר ומרתה מקם. בנעוריו, למד מקם באוניברסיטת קנזס ובאוניברסיטת אוטווה. בשנת 1893, החל לעסוק בעריכת דין במשך עשר שנים, ובעדן, פתח ב-1903 משרד עורכי דין בטוקומקרי, ניו מקסיקו.

### קריירה
בין השנים 1905–1909 מונה מקם על ידי מושל טריטוריית ניו מקסיקו, מיגל אנטוניו אוטרו, לתובע ההכללי של מחוזות קוואי  וגוואלופ . בין השנים 1909–1911, מונה לחבר במועצה המקומית של ניו מקסיקו. באותה שנה, מונה מקם על ידי נשיא ארצות הברית ויליאם הווארד טאפט, לשופט בית המשפט העליון של ניו מקסיקו. לאחר מכן, שימש כשופט המחוזי של סוקורו , תפקיד בו כיהן עד שנת 1920.

בשנת 1920 התפקד מקם למפלגה הרפובליקנית. מקם הפך למועמד מטעם המפלגה בבחירות למושלות המדינה. בתום ספירת הקולות, מקם הוכרז כזוכה. הוא הושבע לתפקיד המושל ב-1 בינואר 1921. בסיום כהונתו, ב-1 בינואר 1923, החליט מקם לא להתמודד לקדנצייה שנייה.

בשנת 1923 פתח מקם משרד משפטי באלבקרקי, שם עבד עד יום מותו.

## קישורים חיצוניים
* 

## הערות שוליים

קטגוריה:אמריקאים ילידי קנזס
קטגוריה:מושלי מדינות ארצות הברית מהמפלגה הרפובליקנית
קטגוריה:שופטי בתי המשפט של מדינת ניו מקסיקו
קטגוריה:בוגרי אוניברסיטת קנזס
קטגוריה:מושלי ניו מקסיקו
קטגוריה:אמריקאים שנולדו ב-1870
קטגוריה:אמריקאים שנפטרו ב-1946
דודרשטאדט

**דודרשטאדט** (בגרמנית: **Duderstadt**) היא עיר בת כ-20 אלף תושבים בגרמניה. היא מהווה מרכז של החלק הצפוני של אייכספלד.

העיר מוזכרת לראשונה בשנת 929. העיר העתיקה כוללת מספר רב של בניינים ששרדו עד היום, במיוחד לאורך רחוב השוק לרבות כנסיות מהמאה ה-13. מגדל שמירה נבנה בשנת 1343 ונבנה מחדש לאחר שרפה שהתרחשה בשנת 1424. בניין העירייה נבנה בשנת 1302 תוך הרחבה בשנת 1674. העיר הפנימית מוקפת בחומה באורך של כ-4 ק"מ שנבנתה במהלך תחילת המאה ה-16.

בעיר ממוקם מטה ומפעל ראשי של חברת אוטו בוק, שנמנה עם מרכזי תעסוקה עיקריים של העיר.

העיר הייתה ממוקמת קרוב לגבול עם גרמניה המזרחית ובאזור הגבול לשעבר הוקם מוזיאון המתאר את התקופה וסידורי הביטחון בגבול.

## קישורים חיצוניים

* 
* 

קטגוריה:סקסוניה התחתונה: ערים
אהוד לביא

**אהוד לביא** (נולד ב-21 בספטמבר 1959) כיהן כסגן ראש המוסד למודיעין ולתפקידים מיוחדים.

## ביוגרפיה
לביא נולד וגדל בשכונת צהלה. עם גיוסו לצה"ל בשנת 1977 התנדב לביא לקורס טיס, אך נשר ממנו ועבר לחיל השריון. בשריון עבר הכשרה כלוחם וקורס מפקדי טנקים. לאחר קורס קציני שריון שירת כמפקד מחלקה. במלחמת לבנון הראשונה לחם כמפקד פלוגה בחטיבה 211.

לאחר שחרורו מצה"ל השלים לביא תואר ראשון בלימודי המזרח התיכון וגויס למוסד למודיעין ולתפקידים מיוחדים ועשה את שירותו המבצעי באגף "צומת", המפעיל את קציני האיסוף ואת רשת הסוכנים של המוסד. עמד בראש אגף "קיסריה". בשנים 2015–2018 שימש כסגן ראש המוסד, ולקח חלק במבצע גניבת ארכיון הגרעין האיראני, בנוסף שימש כראש מינהלת המבצעים במוסד. במהלך שירותו עוטר בפרס ביטחון ישראל.

לאחר סיום תפקידו במוסד, הצטרף לביא כדירקטור חיצוני לחברת "אמת מחשוב" ולחברת הנכסים הדיגיטליים "טקטונה", וכן התמנה לחבר בוועד המנהל של תנועת הנוער "כנפיים של קרמבו".

ב-2022 נטל חלק בקבוצה שרכשה את השליטה בחברת נירוסטה צפון ומונה ליו"ר החברה.

מתגורר במושב אביגדור.

## קישורים חיצוניים
* 

## הערות שוליים

קטגוריה:אנשי המוסד
קטגוריה:דירקטורים ישראלים
קטגוריה:אביגדור: אישים
קטגוריה:זוכי פרס ביטחון ישראל: אנשי המוסד
קטגוריה:ראשי אגף קיסריה במוסד
קטגוריה:ישראלים שנולדו ב-1959
פילפ וייס

**פילפ וייס** (בהונגרית: **Weiss Fülöp**; פשט, 31 בדצמבר 1859 – ציריך, 28 במרץ 1942) היה כלכלן יהודי-הונגרי, נשיא בנק, חבר הבית העליון של הפרלמנט ההונגרי.

## קורות חיים
פילפ וייס נולד במשפחה יהודית כבנם של אברהם וייס ושל קרולין סטרנסקי. הוא למד בדרזדן, שם סיים את לימודיו באקדמיה למסחר. בשנת 1882 הצטרף לבנק המסחרי ההונגרי של פשט, בו הפך למנכ"ל בשנת 1911. לאחר מותו של לאו לאנצי (1921), נבחר לנשיא הבנק עד להתפטרותו בשנת 1938. וייס ניהל את חברות המסחר והתעשייה של הבנק והיה פעיל משמעותי בתחום הפיננסי בבלקן. אחרי מלחמת העולם הראשונה היו לו זכויות רבות בהקמת חברות טקסטיל ובפיתוח הענף בהונגריה. הוא היה נשיא "האיגוד הלאומי של יצרני הטקסטיל ההונגריים", חבר בוועד הפועל של "התאחדות התעשיינים הלאומית" והיועץ הראשי של הבנק הלאומי ההונגרי. הוא היה חבר הבית העליון של הפרלמנט ההונגרי מאז 1927. כתוצאה מהחוק היהודי הראשון (שבעקבותיו באו החוק היהודי השני והחוק היהודי השלישי) הוא נאלץ להתפטר בשנת 1938. בלה אימרידי (ראש ממשלת הונגריה, אנטישמי), שהנהיג את החוק - ושהיה לו בעבר מוצא יהודי כלשהו - עבד ב"בנק המסחר של פשט" בשנות ה-20 של המאה ה-20 ופילפ וייס היה פטרונו.

## משפחתו
רעייתו הייתה פלורה גאראי (1864–1929), איתה התחתן ב-26 באוקטובר 1884 בבודפשט.

ילדיהם:
* אלאונורה וייס, בכינוייה אלי (1885–?). בעלה הראשון היה קורנל קלטי (1877–1943), בעל מפעל לכימיקלים, ובעלה השני היה לאיוש ואלקו, חבר הפרלמנט ושר.
* מאריה, אילונה, גבריאלה וייס (1889–1927). בעלה היה פאל בירו (1881–1955), שהיה כלכלן ומנהל חברות, חבר האספה הלאומית של הונגריה במשך שנים רבות.

## לקריאה נוספת
* לקסיקון ביוגרפי הונגרי. עורכת ראשית אגנש קניירש. כרך מילואים. 
* לקסיקון יהודי הונגרי. 1929. עורך פטר אויווארי. פילפ וייס
* פילפ וייס במוזיאון הספרותי פטפי

## ראו גם
* פילפ וייס - ספרות
* המאה העשרים - לורד החסד הצעיר ביותר של השבוע
* מיהו מי. לקסיקון בני זמננו
* לקסיקון פוליטי הונגרי. 1929
* דון פטר: סיפורי יהדות הונגריה. לקסיקון אנקדוטה. עורך ובנוסף לקסיקון ביוגרפי. טמאש ראי. בודפשט, מכבי, 1997.
* מותו של פילפ וייס (התעשייה ההונגרית, אפריל 1942)
## קישורים חיצוניים

## הערות שוליים

קטגוריה:פוליטיקאים יהודים הונגרים
קטגוריה:חברי האספה הלאומית ההונגרית
קטגוריה:חברי הבית העליון ההונגרי
קטגוריה:יהודים חברי הפרלמנט ההונגרי
קטגוריה:כלכלנים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:בנקאים יהודים הונגרים
קטגוריה:הונגרים שנולדו ב-1859
קטגוריה:הונגרים שנפטרו ב-1942
הספרייה הלאומית של איי פארו

**הספרייה הלאומית של איי פארו** היא ספרייה ציבורית ומחקרית של איי פארו. בספרייה נמצא אוסף גדול של ספרים בשפה הפארואזית, עבודות של סופרים ומתרגמים פארואזיים ועבודות בנושא איי פארו.

## היסטוריה
ראשיתה של הספרייה הלאומית בשנת 1828. ב-1828 המושל הדני של איי פארו כריסטיאן לודוויג טיליש ומבקר המחוז שלו ינס דודסן הקימו ספריית קריאה של טורסהאבן בהשראתו של קרל כריסטיאן ראפן. יותר מאוחר הפכה ספרייה זו לספריית איי פאר ואשר בסופו של דבר הפכה לספרייה הלאומית של איי פארו.

האוסף הראשוני של ספרים נתרם על ידי קרל כריסטיאן ראפן עצמו וחבריו מרחבי אירופה. ב-1831 אוסף הספרייה מנה 2,860 כרכים, עד 1841 מספר הכרכים הוכפל.

הספרייה רכשה מבנה משלה ועברה אליו בשנת 1830. ינס דודסן עבד בתור ספרן בספרייה זו עד יום מותו בשנת 1878. עד 1850 היו בספרייה 5,000 כרכים. בין 1878 - 1905 פרויקט הספרייה קרטע בגלל מחסור בכספים, אך ב-1905 פרלמנט איי פארו, לוגטינג, החליט לתמוך כספית בספרייה.

פריחתה של הספרייה החלה בשנת 1921 תחת ניהולו של בלשן מדס יעקובסן. בתקופת מאבק שפות, בין דנית לפארואזית שימשה הספרייה כמקום מפגש בין סופרים ופוליטיקאים פארואזיים. הספרייה עברה למבנה חדש בשנת 1931.

לאחר כינון שלטון עצמאי באיי פארו בשנת 1948 לוגטינג הגדיל את התמיכה הכספית ושמה שונה, באופן רשמי, לשפה הפארואזית. ב-1952 התקבל חוק, לפיו הספרייה הפכה לספריית הפקדה, המו"לים מחויבים להפקיד ארבעה עותקים.

ב-24 בספטמבר 1981 הספרייה שוב עברה למבנה חדש בתכנונו של אדריכל פארואיזי יעקופ ראולי גרגוריסן.

ב-2011 כדי לחסוך בעלויות התפעול אוחדה הספרייה הלאומית עם הארכיון הלאומי של איי פארו, המוזיאון הלאומי של איי פארו, מוזיאון הטבע של איי פארו ומעבדה ביולוגית ימית קלדבק, איחוד זה יצר את המורשת הלאומית הפארואזית (פארואזית: **Søvn Landsins**).

## לקריאה נוספת
* Grage, Joachim and Mohnike, Thomas (eds), **Geographies of knowledge and imagination in 19th century philological research on Northern Europe**, Cambridge Scholars Publishing, 2017, p.121

## קישורים חיצוניים

*האתר הרשמי של הספרייה הלאומית של איי פארו

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
איי פארו
ספרייה
האיטים הודים

**[[האיטים (קבוצה אתנית)|האיטים]] הודים** הם תושבי האיטי, שמוצאם הוא הודי. נכון לשנת 2011, ישנם כ-10,000 תושבים בהאיטי, שמוצאם הוא ממדינת הודו או מתת-היבשת ההודית.

## סקירה כללית
הקהילה ההודית בהאיטי מורכבת בעיקר מאנשי עסקים. רוב המהגרים מתת היבשת ההודית הם ממדינת הודו.

במהלך רעידת האדמה בהאיטי בשנת 2010, רבים מבני הקהילה ההודית איבדו את בתיהם ופנו לממשלת הודו בבקשה להעניק להם סיוע כספי לבניית חייהם מחדש. ההודים שרצו לחזור להודו, לא יכלו לעשות זאת, משום שלא היו טיסות מהאיטי ואליה, והדרך היחידה לטוס להודו הייתה דרך הרפובליקה הדומיניקנית השכנה, שלא אפשרה זאת.

## ראו גם
* יחסי האיטי–הודו

## הערות שוליים

קטגוריה:האיטי: תרבות
הרישיון הציבורי של יאהו!

**יאהו! רישיון ציבורי** הוא רישיון לתוכנה חופשית על ידי Yahoo! ממשפחת רישיונות Copyleft. משתמשים בו בין היתר בגרסאות ישנות של התוכנה השיתופית Zimbra. הוא מאושר על ידי המוסד לתוכנה חופשית כרישיון תוכנה חינמית (אם כי אינו תואם את GPL).

## הערות שוליים

קטגוריה:רישיונות תוכנה Copyleft
קטגוריה:Yahoo!
אייווייס U6

**אייווייס U6** (באנגלית: **Aiways U6**) היא מכונית חשמלית במרכב קרוסאובר קופה, בעלת חמישה מקומות ישיבה, שמיוצרת על ידי אייווייס משנת 2022. היא הוצגה בתערוכת הרכב הבינלאומית של שאנגחאי באפריל 2021.

היא כוללת שדרוגים רבים מהאייווייס U5, וגם מבוססת עליו.

כשנחשפה הודיעה אייווייס כי מערכת ההנעה שלה לא תהיה שונה משל ה-U5, אך לקראת תחילת הייצור הודיעה כי נעשו שינויים במערכת ההנעה ותוצג מערכת הנעה חדשה.

## קישורים חיצוניים

## הערות שוליים

U6
קטגוריה:מכוניות חשמליות
קטגוריה:קרוסאובר
קטגוריה:כלי רכב המיוצרים בסין
קטגוריה:דגמי מכוניות שהושקו ב-2021
דוד חזקיה גז

הרב **דוד חזקיה גז** (נפטר בשנת 1815) היה רב תוניסאי ובן למשפחת הרבנים גז. ראש אבות בתי הדין של תוניסיה ומחבר הספר "נר דוד" על התלמוד הבבלי. בנו של הרב אברהם גז ואביהם של הרבנים יוסף גז (הראשון) ומרדכי גז.

## ביוגרפיה
נולד לרב אברהם גז. אחיו שלמה גז נפטר בשנת התקכ"ה (1765) בגיל צעיר, והרב דוד דרש לזכרו מדי חודש בשנה שאחר פטירתו.

למד בצעירותו אצל גדולי רבני תוניסיה, בהם הרבנים צמח צרפתי, יצחק לומברוזו, אברהם טייב ומסעוד אלפאסי, ובהמשך מונה לכהן בדיינות.

בשנת ה'תקנ"ג (1793) חתום עם בית הדין של הרב מסעוד אלפסי על תשובה בספר משכנות הרועים, ובשנת ה'תקס"ג (1803) חתום על הסכמה נוספת בספר זה לצד בית דין בראשות הרב שמואל כהן יצחקי. בשנת ה'תקס"ה חתום על תשובה מחכמי תוניס בראשות הרב דוד טייב בספר מעשה בית דין בעניין יישוב מחלוקות בקהילת ג'רבה.

מועד מינויו כאב בית דין תוניסיה אינו ברור, אך החל משנת 1815 הוא חתום על הסכמות כראש בית הדין, בין היתר על תשובה בספר מעשה בית דין בסימן ל'. הוא מכונה בהסכמה לספרו "נר דוד" "*ראש הממשלה אב"ד נודע בשערים*".

החל משנת 1815 שמו לא מופיע יותר בהסכמות ובמקומו מופיע הרב יצחק טייב, ועל כן מסיקים שהרב גז נפטר והרב טייב החליפו. שמו מופיע בנוסח ההשכבה שאומרים בתוניס בליל יום הכיפורים שנתחבר על ידי הרב אהרון מגדורה, לצד רבנים רבים נוספים, ביניהם יצחק לומברוזו, צמח צרפתי, אברהם אבוקרא, יצחק חי טייב, ישועה בסיס ומצליח מאזוז.

## ספריו
* **נר דוד** - על הש"ס ב' חלקים. **חלק ראשון** - שיטה על מסכתות שבת, פסחים וסוכה, נדפס בליוורנו תרכ"ח בדפוס ישראל קושטא וחבריו. **חלק שני** בכתב יד. קישור לספר באתר HebrewBooks. 

רובם הגדול של כתביו נשאר בכתב יד, כפי שנכתב בשער לספרו "נר דוד" חלק א': "*כי הן רבים כתבי הקודש למר"ן זקני ה"ה, ולפי רוב ההוצאה... מונחים בארון... כי אפס כסף ויהי הם מריקים*". ישנם מספר ספרים שכתב בכתב יד שיש עדויות לקיומם:
* **שאל דוד** על משנה תורה לרמב"ם - כתב יד.
* **משפטי דוד** על השולחן ערוך - כתב יד.
* **המעלות לדוד** חידושי תורה - כתב יד.

## לקריאה נוספת

* דוד חזקיה גז, **[https://hebrewbooks.org/pdfpager.aspx?req=21966&pgnum=1 נר דוד]**, ליוורנו: דפוס משה ישעיה טוביינא, תרכ"ח. קישור לספר באתר HebrewBooks.
* יוסי פרי, רבי דוד חזקיה גיג' זצ"ל, אתר תוניסיה מורשת.

## הערות שוליים

קטגוריה:רבנים תוניסאים
קטגוריה:נפטרים ב-1815
איזידור גולדברגר

**איזידור גולדברגר** (בהונגרית: **Goldberger Izidor**; באטורקסי, 1 ביולי 1876 – אושוויץ?, 1944) היה דוקטור במדעי הרוח, רב. תחילה כיהן כרב בשאטוראליאויהיי, לימים בטטה. אחיו היה מרק גולדברגר רופא.

## ביוגרפיה
איזידור גולדברגר נולד באטורקסי במה שהיה אז מחוז אסטרגום בצפון ממלכת הונגריה (במסגרת האימפריה האוסטרו-הונגרית), כיום באטורובה קוסיהי בסלובקיה. בין השנים 1893–1902 למד בבית המדרש לרבנים בבודפשט. בשנת 1901 קיבל את הדוקטורט במדעי הרוח בבודפשט, ובשנת 1903 את הסמיכה לרבנות. משנת 1903 הוא נבחר לרב בשאטוראליאויהיי ומשנת 1912 בעיר טטה. הוא כתב בעיתונים רבים מקומיים וזרים, ומאמרים רבים שלו פורסמו בלקסיקונים יהודיים שונים בגרמנית ובעברית. הרב גולדברגר כתב רבות על חכמי התלמוד ועל סוגיות בהיסטוריה של יהודי הונגריה.

הוא נשלח לאושוויץ ביוני 1944 ומת באותה השנה במקום לא ידוע (קרוב לוודאי באושוויץ, אך אין תיעוד מפורש על כך).

## עבודותיו העיקריות
* הוויכוח הפומבי של פרופייט דוראן נגד האסלאם (בודפשט, 1901)
* מידרש ישראל. קטעים ממדרש תנחומא (Szinérváralja, 1907);
* ראשי המשפחות היהודיות במחוז זמפלן בשנים 1811–1812 ותפקידם בהתקוממות האצולה נגד נפוליאון (שאטוראליאויהיי, 1910);
* חומר יהודי למונוגרפיה של טטה (טטה, 1914);
* חכם צבי בבודה. (בודפשט, 1920);
* מקורות לקורות היהודים בהונגריה (בודפשט, 1923);
* רשימת אמוראים (בודפשט, 1923).

מאמריו ומחקריו הופיעו בעיתונים וכתבי עת:
* אוצר ישראל
* האשכול
* השנתונים של האגודה הספרותית היהודית-הונגרית
* סקירה יהודית-הונגרית
* הצופה
* ישראל ההונגרית (Magyar Izrael)
* שוויון (Egyenlőség)
* עבר ועתיד (Múlt és Jövő)
* תוספות להיסטוריה של מחוז זמפלן
* הסכמה לאומית (Országos Egyetértés)
* ספר הזיכרון של בלאו
* Monatsschrift für Geschiehte und Wissenschaft des Judentums

## ראו גם
* פאל גוליאש: חייהם ויצירותיהם של סופרים הונגרים. איגוד הספרנים והארכיונים ההונגרים, 1939-2002.
* Das geistige Ungarn. Biographisches Lexikon. Hrsg. Oscar von Krücken, Imre Parlagi. Wien-Leipzig, W. Braumüller, 1918.
* Malý Slovenský Biografický Slovník. Hlavný redaktor Vladimír Mináč. Martin, Matica slovenská, 1982.
* לקסיקון החברה ההונגרית. החברה להוצאת הספרים ההונגרית, 1930.
* ספר זיכרון לרגל חמישים שנה לבית המדרש לרבנים בבודפשט 1877–1927. הוצא על ידי לאיוש בלאו, שמעון הבשי, דינש פרידמן. בודפשט 1927.
* שבעים שנה. דפי זיכרון ליום השנה של בית המדרש לרבנים בבודפשט 1877–1947. עורך שמואל לווינגר; בודפשט 1948
* הלקסיקון הגדול של רוואי, בודפשט. 1935-1911

## לקריאה נוספת
* לקסיקון יהודי הונגרי. 1929. עורך פטר אויווארי. איזידור גולדברגר
* איזידור גולדברגר באתר זיכרון של אוניברסיטת אטווש לוראנד
* נתוניו במוזיאון הספרותי פטפי

## קישורים חיצוניים

* 

## הערות שוליים

קטגוריה:רבנים הונגרים
קטגוריה:בוגרי בית המדרש לרבנים בבודפשט
קטגוריה:רבנים נאולוגים
קטגוריה:אנשי דת יהודים
קטגוריה:רבנים שנספו במחנה ההשמדה אושוויץ
קטגוריה:הונגרים שנולדו ב-1876
קטגוריה:הונגרים שנפטרו ב-1944
APL (רישיון תוכנה)

**APL** (ראשי תיבות של: **A**daptive **P**ublic **L**icense) הוא רישיון קוד פתוח מאוניברסיטת ויקטוריה. הוא בפועל תבנית של רישיון "Copyleft חלש" אשר בנוי להיות זמין להתאמה, ואשר אושר על ידי ה-Open Source Initiative.

התורם הראשוני לפרויקט מגדיר את תנאי הרישיון עבור אותו פרויקט על ידי בחירת האפשרויות הספציפיות שלהם מתבנית הרישיון. האפשרויות כוללות:

* האם להעניק זכויות פטנט או לא
* סמכות שיפוט
* סעיפי ייחוס ומיתוג מוגבלים
* היקף ההפצה של המקור לפני שהוא מחויב לתרום שינויי קוד
* עד כמה צריך לתעד שינויים

## תוכניות נבחרות המורשות תחת ה- APL

* MusicDNS
* SwisTrack

## קישורים חיצוניים

* 

* הרישיון הציבורי המותאם

קטגוריה:רישיונות תוכנה Copyleft
ביתוס בן זונין

**ביתוס** (או **בייתוס**) **בן זונין** היה כהן ואחד מתלמידי התנאים, שפעל בדורו של רבן גמליאל דיבנה. הוא התגורר בעיר לוד, את מעשיו עשה על פי דעת חכמים ומהנהגותיו השונות נלמדו מספר הלכות.

## הלכות שנלמדו ממנו
* היתר להתרחץ  בשבת. - "א"ר יהודה מעשה בביתוס בן זונין שהיו ממלאין לו כלי של צונן מערב שבת ונותנין עליו בשבת כדי שייקר."
* איסור לעשות חלות מצוירות בפסח עקב הזמן שלוקח להכינם והחשש שמא יחמיצו, ואף אם אדם מסוים יכול להכין במהירות לא התירו לא חכמים ע"פ העיקרון של לא פלוג רבנן. - "אמר רבי יהודה דבר זה שאל בייתוס בן זונין לחכמים מפני מה אמרו אין עושין סריקין המצוירין בפסח, אמרו לו מפני שהאשה שוהה עליה ומחמצתה, אמר להם אפשר יעשנה בדפוס ויקביענה כיון, אמרו לו יאמרו כל הסריקין אסורין וסריקי ביתוס מותרין."
* היתר לעשות כרך אחד הכולל בתוכו כמה ספרי נביאים שונים. - "אמר רב יהודה מעשה בביתוס בן זונין שהיו לו שמנה נביאים מדובקין כאחד על פי ר"א בן עזריה"
* היתר לעשות צד אחד בריבית - "אמר רבי יהודה מעשה בביתוס בן זונין שעשה שדהו מכר על פי רבי אלעזר בן עזריה ולוקח אוכל פירות היה."
* וכן הוזכר שקיים את דברי חכמים בהיתר לאכול גרוגרות שנשפך עליהן יין נסך. - "מעשה בביתוס בן זונין שהביא גרוגרות בספינה. ונשתברה חבית של יין נסך ונפל על גביהן, ושאל לחכמים והתירום."

## משפחתו
ע"פ תולדות תנאים ואמוראים, אביו של בייתוס, זונין, היה ממונה של רבן גמליאל דיבנה, ביבנה. ע"פ הגמרא במסכת פסחים, דף מ"ט, עמוד א'. - "בא זונין ממונה של ר"ג". בנו של ביתוס, שנקרא אף הוא זונין, היה מזקני הדור בתקופת רבי יהודה הנשיא ע"פ הגמרא במסכת בבא בתרא, דף קס"ד, עמוד ב' - "א"ל זונין לרבי...". נכדו של ביתוס, בנו של זונין, נקרא ביתוס והוא היה תלמידו של רבי יהודה הנשיא ע"פ הירושלמי במסכת שבת, דף נ"ו, עמוד ב' - "בייתוס בן זונין היה יושב ושונה לפני רבי..."

## הערות שוליים

קטגוריה:אישים בתלמוד
קטגוריה:לוד: אישים
קטגוריה:יהודים ארץ-ישראלים
לוקרציה אורסינה ויצאנה

**לוקרציה אורסינה ויצאנה** (באיטלקית: **Lucrezia Orsina Vizzana**; 3 ביולי 1590 – 7 במאי 1662) הייתה מלחינה, נגנית עוגב וזמרת איטלקייה.

## ביוגרפיה
נולדה ב-1590 בבולוניה שבאיטליה. כשהייתה בת שמונה, אמה נפטרה, והיא הצטרפה למנזר סנט כריסטינה, שם התגוררה לשארית חייה. במנזר, לוקרציה למדה לשיר, לנגן באורגן ולהלחין. המוטטים של מונטוורדי היו כנראה אחת מההשפעות על יצירתה. כיום ידוע על 20 מוטטים שהלחינה, במסגרת עבודתה במנזר.

ב-1623, פרסמה לוקרציה אוסף מוטטים שהלחינה (*Componimenti musicali de motetti concertati a l e più voci)*, והייתה לנזירה הבולונית היחידה שעשתה זאת. אוסף המוטטים של לוקרציה נחשב יוצא דופן בסגנונו, ומפגין מודעות לנטיות המודרניות ביותר במוזיקה האיטלקית של אותה תקופה, על ידי השימוש בכרומטיזם של מונטוורדי, קפיצות גדולות, ותכונות אחרות המשמשות להבדיל אוסף זה ממוזיקה קדושה אחרת שנכתבה בסוף הרנסאנס.

במנזר סנט כריסטינה היו סכסוכים פנימיים רבים בין בישופים בולוניים לבין הנזירות, שהיו חופשיות ועצמאיות במחשבתן וביצירתן, ולפעמים אפילו מרדניות. הריבים הגיעו לשיאם כשהכנסייה הטילה מצור על המנזר ב-1628. לוקרציה שרדה את המצור, אך לקראת סוף חייה איבדה את שפיותה, כנראה בעקבות הלחצים הרבים שחוותה במסגרת אותם סכסוכים.

## קישורים חיצוניים

* 

## הערות שוליים

קטגוריה:מלחינות איטלקיות במאה ה-17
קטגוריה:נגניות עוגב
קטגוריה:זמרות איטלקיות
קטגוריה:זמרים איטלקים
קטגוריה:נגני עוגב
קטגוריה:מלחינים איטלקים במאה ה-17
קטגוריה:ילידות 1590
קטגוריה:נפטרים ב-1662
הנרי גולדן דארת'

**הנרי גולדן דארת' ** (באנגלית: **Henry Golden Dearth**; 22 באפריל 1864 – 27 במרץ 1918) היה צייר אמריקאי, שלמד בפריז. בסביבות 1912 שינה את סגנונו האמנותי והחל לכלול פורטרטים ודומם.

## ביוגרפיה
הנרי גולדן דארת' נולד ב־22 באפריל 1864 בבריסטול, רוד איילנד, היה הצעיר מבין חמשת ילדיהם של ג'ון ויליס ורות מרשל דיר. אביו היה קשור לעסקי לווייתנים והיה קצין ארטילריה במהלך מלחמת האזרחים. הוא היה גם מוזיקאי מוכשר והשפיע על התפתחות כישרונו של הנרי. סבו היה מפקד בצי ארצות הברית במהלך מלחמת 1812. בגיל 15 עברה משפחתו לוטרבורי, קונטיקט.

אהבתו הנלהבת של דארת' לאמנות הביאה אותו בסופו של דבר להתמסר אך ורק לציור. הוא נכנס לסטודיו של צייר הדיוקנאות הוראס ג'ונסון במשך שלושה חודשים לפני שנסע לפריז ולמד בבית הספר לאמנויות יפות.

בשובו לארצות הברית בשנת 1888, הציג את תערוכת הבכורה של ציורי נוף, באקדמיה הלאומית לעיצוב. בשנת 1889 הציג לראשונה עם האגודה של אמנים אמריקאים. בשנת 1893 הוענק לו פרס Webb על עבודות של אמן מתחת לגיל 40. בשנת 1902 הוא פתח את הסטודיו שלו בניו יורק וחזר לבלות את הקיץ בנורמנדי, האזור שמשך אותו לראשונה לציור נוף. היה לו בית ואולפן במונטריי-סור-מר, על חוף התעלה האנגלית, שם עבד כמה חודשים בכל קיץ.

הוא התחתן עם קורנליה ואן רנסלייר ויל, ב־26 בפברואר 1896 ונולדה להם בת אחת נינה ואן רנסלייר דיר.

## קריירה
ניתן לחלק את הקריירה של דארת' לשתי תקופות. לפני 1912 הוא היה צייר טונליזם ונחשב לחלק מאסכולת ברביזון. עבודות מוקדמות אלה מראות אדישות ניכרת לפרטים, לוח צבעים מעט מוגבל.

לאחר 1912, הוא שינה את הטכניקה שלו וצייר בצבעים שבורים, ושינה את נושאיו מנופים של לונג איילנד ומונטריי לנושאי טבע דומם ונושאים פיגורטיביים בסגנון שמזכיר את אדולף מונטיסלי. אף שעבודותיו המאוחרות כוללות דיוקנאות ונושא ז'אנר, עבודותיו הרבות ביותר בתקופה זו היו ציורי בריכות סלעים בבריטני.

בסוף ימיו השתמש דארת' לעיתים קרובות באובייקטים גותיים, רנסאנסיים ומזרחיים בתוך ציוריו. בתמונותיו האחרונות שולבו אלמנטים יפניים ואלמנטים סיניים בציורי טבע דומם או כרקע לכמה דמויות מעוצבות.

## מוות והערכה
הנרי גולדן דארת' נפטר מהתקף לב ב־27 במרץ 1918 בביתו בניו יורק.

עבודותיו של דארת' משנות ה -90 של המאה ה-19 ועד ראשית המאה העשרים מראות שהוא צייר בעדינות ובדמיון ניכר. תמונותיו מלאות אור ואווירה, ולא משנה כמה ערכות הצבעים שלו בוהקות, התוצאה היא עומק גוון עדין במקום קשיות.

ביצירות משנת 1912 ואילך, הוא השתמש בחופשיות בכתמי צבע טהורים במטרה לעבד את מה שראה, כך שהציורים יציגו הרמוניה רבה ויהיו מנוגדים בתחושה עשירה.

לאחר מותו, אורגנו תערוכות זיכרון במוזיאונים וגלריות האמנות בערים רבות ברחבי ארצות הברית.

## גלריה

File:'Still life' (by H. G. Dearth).jpg

File:Flecks of Foam A15511.jpg

File:Henry Golden Dearth - An Old Church at Montreuil - 1909.7.17 - Smithsonian American Art Museum.jpg

File:Henry Golden Dearth - The Black Hat (Miss Dorothy Hart) - 22.21 - Indianapolis Museum of Art.jpg

File:Henry Golden Dearth - Bronze Buddha - 1929.6.24 - Smithsonian American Art Museum.jpg

File:Henry Golden Dearth - Begonias - 1929.6.23 - Smithsonian American Art Museum.jpg

## קישורים חיצוניים

## הערות שוליים

קטגוריה:אמריקאים ילידי רוד איילנד
קטגוריה:ציירים אמריקאים
קטגוריה:אמריקאים שנולדו ב-1864
קטגוריה:אמריקאים שנפטרו ב-1918
פרשס אצ'יווה

**פרשס אזינה אצ'יווה** (באנגלית: **Precious Ezinna Achiuwa**; נולד ב-19 בספטמבר 1999) הוא כדורסלן ניגרי, שמשחק בקבוצת סקרמנטו קינגס מליגת ה-NBA, בעמדות הפאוור פורוורד והסנטר.

## קריירת תיכונים ומכללות
אצ'יווה נולד וגדל בעיר פורט הרקורט שבניגריה, ובגיל 13 עבר עם משפחתו להתגורר בניו יורק. בשנת 2018, לקראת עונתו האחרונה בתיכון, עבר ללמוד ב"אקדמיית מונטוורדה" אשר בפלורידה, בה למדו בעבר כדורסלנים רבים, בהם דיאנג'לו ראסל, בן סימונס וג'ואל אמביד. בסיום אותה עונה נבחר להשתתף במשחק מקדונלד'ס אול-אמריקן ובנייקי הופ סאמיט.

בשנת 2019 החל ללמוד באוניברסיטת ממפיס, והצטרף לקבוצת הכדורסל שלה יחד עם כוכב התיכונים ג'יימס וייסמן. בשל פציעה של וייסמן, זכה אצ'יווה לתפקיד משמעותי יותר מהמצופה, ולאורך עונתו היחידה בקבוצה רשם ממוצעים מרשימים של 15.8 נקודות, 10.8 ריבאונדים ו-1.9 חסימות למשחק.

## קריירת משחק מקצועית
### מיאמי היט
בדראפט ה-NBA 2020 נבחר אצ'יווה על ידי מיאמי היט, בבחירה ה-20. לאורך עונת הרוקי שלו במיאמי קלע 5.0 נקודות ואסף 3.4 ריבאונדים בממוצע למשחק.

### טורונטו ראפטורס
באוגוסט 2021 הועבר עם גוראן דרגיץ' בטרייד לטורונטו ראפטורס, תמורת קייל לאורי.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:כדורסלנים ניגרים
קטגוריה:כדורסלני אוניברסיטת ממפיס
קטגוריה:בחירות דראפט של מיאמי היט
קטגוריה:כדורסלני מיאמי היט
קטגוריה:כדורסלני טורונטו ראפטורס
קטגוריה:כדורסלני ניו יורק ניקס
קטגוריה:כדורסלנים ניגרים באולימפיאדת טוקיו (2020)
קטגוריה:ניגרים שנולדו ב-1999
ים בלגיר

**ים בלגיר** (באנגלית: **The Sea of Belegaer**), נקרא גם **הים הגדול**, הוא ים בדיוני המופיע בלגנדריום של טולקין. הים מפריד בין הארץ לתיכונה, לאמן, ובעידן השני אף היה מקום משכנה של ממלכת האי - נומנור.

מעולם לא הובהר מלוא היקפו של ים בלגיר לאחר התרחשות אקלבת, אך הוא הגיע מספיק צפונה כדי שחלקים ממנו יהיו מכוסים בקרח, ואף הרבה למטה אל הדרם החמים. לפני העידן השני, ים בלגיר נמתח עד פער אילמן בצפון הרחוק, עד למקום בו התחבר לאילמן וקפא בדרום הרחוק. ים בלגיר היה צר יותר בצפון מאשר בדרום, וחלקו הרחב ביותר נמצא ליד מחגורת הארץ.
## היסטוריה
### לפני שינוי העולם
לפני השמדת שני הפנסים על ידי מלקור, ים בלגיר לא היה קיים כיוון שאז הייתה קיימת רק מסה יבשתית גדולה וארץ אלמרן המוקפת באגם הגדול. לאחר מכן, הבלגיר התחיל כגוף מים גדול שנמצא בין אמן לארץ התיכונה. צורתו נותרה ללא שינוי עד המלחמה למען העלפים במהלך שנות העצים, במהלך המלחמה, כאשר השתנתה הארץ, ים בלגיר התרחב והעמיק וצורתו השתנתה. לאחר המלחמה, הולא אולמו משך את העלפים שרצו להגיע לארץ הברוכה על האי טול ארסאה מעבר לבלגיר אל ביתם החדש שבאמן.

יבשת אמן, ביתו של הולאר, היוותה את הקצה המערבי של בלגיר. לפני חורבן בלריאנד במלחמת החרון בסוף העידן הראשון, הים היה צר ומכוסה קרח בצפון, ויצר את מצר הלקרקסה הקשה. עלפי הנולדור המורדים שנמלטו מולינור עברו לארץ התיכונה באמצעות ספינות ובדרך מעברי הקרח המסוכנים שבהלקרקסה. סיעת פאנור חצתה באוניה לאורך החופים ואילו סיעת פינגולפין עשתה את המסע הקשה, כשהיא מצפינה מעלה מאמן לאורך קו החוף ואל מצר הלקרקסה.

כאשר הולאר הכריזו מלחמה על עריצות מורגות בארץ התיכונה, צבאם הועבר דרך בלגיר באמצעות ציי ספינות הברבורים של הטלרי. לאחר מלחמת החרון, ים בלגיר הורחב שוב על ידי טביעת בלריאנד. הלקרקסה בצפון שקעה וטבעה גם היא, ובכך נחסמה כל הגישה לארץ הברוכה.

### אחרי שינוי העולם
במהלך אירועי האקלבת בעידן השני המאוחר יותר, ארו "כופף" את הארץ והפכה לגלובוס, כך שים בלגיר יקיף את כל הגלובוס. אמן הוצאה מעבר למעגלי העולם לממלכה אחרת אשר רק עלפים ומעטים נבחרים יכלו למצוא, דרך שיט בדרך הישר לוולינור. מאז, ספנים בני תמותה שנסעו מערבה לחפש את פסגת המנלטרמה השריד האחרון לנומנור, שלכאורה נמצאה בלב ים, לא מצאו את הפסגה או את אמן, אלא רק את הארצות החדשות ששכנו במערב/מזרח הרחוק.
## אטימולוגיה
בלגיר היא מילה שמקורה בסינדרין. "בלג" (**beleg**), פירושה 'גדול' ו"איר" (**aer\eär**), פירושה 'ים' (המילה איר קיימת גם בשמו של אארנדיל) כך, "הים הגדול". שמו של ים בלגיר בקוניה, שמעולם לא נעשה בו שימוש בספרים ובכרכים הנלווים, הוא "**Alatairë**".
## ראו גם
* ימת ר'ון
* ים נורנן

קטגוריה:שר הטבעות: מקומות
קטגוריה:הארץ התיכונה
רוברט אפטון

**רוברט ויליאם אפטון** (באנגלית: **Robert William Upton**; 3 בפברואר 1884 – 28 באפריל 1972) היה פוליטיקאי אמריקאי ממדינת ניו המפשייר, שייצג אותה לקצרה בסנאט של ארצות הברית בשנים 1953–1954. הוא היה חבר המפלגה הרפובליקנית.

## ביוגרפיה
אפטון נולד בבוסטון שבמסצ'וסטס, למד בבתי הספר הציבוריים שבעיר, ובשנת 1907 השלים לימודי משפטים באוניברסיטת בוסטון. באותה שנה התקבל ללשכות עורכי הדין של ניו המפשייר ומסצ'וסטס, ולאחר מכן החל לעסוק בעריכת דין בקונקורד, בירת ניו המפשייר. במהלך 1911 היה חבר בבית הנבחרים של ניו המפשייר, ובשנים 1918, 1930, 1938 ו-1948 היה ציר בוועידות החוקה המדינתיות בניו המפשייר. בשנה האחרונה אף הוסיף לכהן כנשיא הוועידה.

ב-14 באוגוסט 1953 מונה אפטון אל הסנאט של ארצות הברית למלא באורח ארעי את מקומו של הסנאטור צ'ארלס טובי, שנפטר בעודו מכהן. כהונתו נפרשה מיום מינויו עד ל-7 בנובמבר 1954. בבחירות המקדימות של הרפובליקנים לקראת הבחירות המיוחדות שהתקיימו למילוי שארית כהונתו של טובי, הפסיד אפטון לעמיתו הרפובליקני נוריס קוטון. משתמו חייו הפוליטיים שב אפטון לעריכת דין. בערוב ימיו היה חבר במועצה המעורבת לחנינות וערעורים בבון שבגרמניה המערבית ב-1956, והיה שגריר מיוחד של ארצות הברית בליבריה באותה השנה.

הוא פרש מעיסוקיו המשפטיים בשנת 1970, וב-1972 הלך לעומלו בקונקורד. אפטון נטמן בבית העלמין בלוסום היל (Blossom Hill Cemetery).

## קישורים חיצוניים

* 

## הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:בוגרי בית הספר למשפטים באוניברסיטת בוסטון
קטגוריה:חברי האספה הכללית של ניו המפשייר
קטגוריה:עורכי דין אמריקאים במאה ה-20
קטגוריה:חברי הסנאט של ארצות הברית מניו המפשייר
קטגוריה:חברי הסנאט של ארצות הברית שמונו לתפקידם
קטגוריה:סנאטורים חברי המפלגה הרפובליקנית
קטגוריה:דיפלומטים אמריקאים
קטגוריה:אמריקאים שנולדו ב-1884
קטגוריה:אמריקאים שנפטרו ב-1972
קאור ריסמאה

**קאור ריסמאה** (באסטונית: **Kaur Riismaa**; נולד ב-1986) הוא משורר, מחזאי ועורך אסטוני.
## חייו
ריסמאה נולד בטרטו שבמזרח אסטוניה. כיום הוא חי עם בת זוגו בבית מבודד בלב יער, בנפת האריו שבצפון-מערב ארצו. באוניברסיטה של עיר הולדתו למד סמיוטיקה, תאולוגיה והיסטוריה, ובמקביל ללימודיו עסק בביומם של מחזות תיאטרון. כיום רוב עבודתו ממוקדת בפעילות מו"לית ובעריכת לשון, אבל מרצו וזמנו מוקדשים בעיקרם לכתיבה הספרותית. למן 2011 פרסם ריסמאה תשעה ספרי שירה, שישה מחזות ושלושה רומנים. יצירותיו זיכו אותו בכמה וכמה פרסים ומלגות. עם ספרי השירה שכתב נמנים "שלנו הבקרים, הימים, הערבים, הלילות שלנו" (2011), "קבורת השועל" (2012), "מטמורפוזות" (2013), "מסע אל סוף היום" (2014), "חם-קר" (2016), ו"בשוגג" (2018). שמותיהם של הרומנים שכתב הם: "הר הקודש" (2015), "גניו של העיוור" (2015) ו"פרדיננד הקטן" (2019). שבעה משיריו התפרסמו בתרגום לעברית בספר כובעים וכפפות, אסופה לשירה אסטונית שערך ותרגם רמי סערי. אנתולוגיה זאת ראתה אור בהוצאת כרמל בשנת 2021.

## עבודותיו
### קובצי שירה
* Me hommikud, me päevad, õhtud, ööd, 2011
* Rebase matmine, 2012
* Majus ja majutult. Naeru ja yksilduse raamat, 2013
* Metamorfoosid, 2013
* Teekond päeva lõppu, 2014
* Merimetsa, 2014
* Soekülm, 2016
* Tarabella, 2017
* Kogemata, 2018.

### יצירות בפרוזה
* Pühamägi, 2015
* Pimeda mehe aiad, 2015
* Väike Ferdinand, 2019.

### מחזות
* Tulvavesi vaatama
* M.P.T.T. ehk Mida polnudki tarvis tõestada
* Ei teki ega kao
* Vanamõisa legendid
* Pulm
* Viimased halvad mehed.

## לקריאה נוספת
* רמי סערי (עורך ומתרגם), **כובעים וכפפות – אסופת משוררים אסטונים צעירים**, הוצאת כרמל, 2021, עמודים 121–135.

## קישורים חיצוניים

* Riismaa, Kaur/ Young Poets - Vakxikon.gr Media & Publishing Group, 2 בנובמבר 2019

קטגוריה:משוררים אסטונים
קטגוריה:אסטונים שנולדו ב-1986
שיח יצחק

**שִׂיח יצחק** הוא שמם של כמה ספרים תורניים ששמו של מחברם רבי יצחק:

## הערות שוליים
יחסי טאיוואן–פקיסטן

**יחסי טאיוואן–פקיסטן** כוללים בעיקר מסחר וסחר. היחסים בין פקיסטן לטאיוואן הם בעלי משמעות כלכלית יותר מאשר פוליטית, מכיוון שפקיסטן היא בעלת ברית קרובה של הרפובליקה העממית של סין.

## היסטוריה
לפקיסטן ולרפובליקה הסינית (טאיוואן) קיימת מערכת יחסים נמוכה מאוד מאז 1951, מכיוון שכאשר פקיסטן נעשתה עצמאית היא שמרה על קשר עם הרפובליקה הסינית בין השנים 1947–1951, אך כאשר הרפובליקה העממית של סין הוקמה בעקבות מלחמת האזרחים הסינית השנייה, הכירה פקיסטן בסין הקומוניסטית במקום הרפובליקה הסינית. פקיסטן מכירה רשמית שטאיוואן היא פרובינציה מורדת בסין.

## קשרים כלכליים
פקיסטן וטאיוואן לא מחזיקות אף נציגות רשמית אצל השנייה, אך עם זאת הן ממשיכות לקיים בהדרגה יחסי מסחר. טאיוואן גילתה עניין להעביר את תעשיית הטקסטיל שלה מווייטנאם לפקיסטן, בגלל עלויות עבודה זולות בפקיסטן.

## נפח סחר
נפח הסחר בין המדינות הוא על פי מאגר המידע של 2019; הייבוא העיקרי כולל מוצרי נפט, מכונות חשמל, פלסטיק, ברזל ופלדה. על פי נתוני המועצה לפיתוח סחר חיצוני בטאיוואן (TAITRA), היבוא של פקיסטן מטאיוואן הסתכם בשנת 2019 ב-626 מיליון דולר. באותה שנה, הייצוא שלה לטאיוואן היה בשווי 100 מיליון דולר.

## קשרים דיפלומטיים
פקיסטן לא פתחה שגרירות או משרד מועצה בטאיוואן לאחר שנת 1951, אך טאיוואן עשתה זאת. עם זאת פקיסטן פתחה מאוחר יותר את מועצת המועצה בהונג קונג, שתחום שיפוטה מתפרש על פני הונג קונג, מקאו וטאיוואן. פקיסטן נתונה לתחום השיפוט של משרד הייצוג הכלכלי והתרבותי של טייפה בערב הסעודית.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הר קרדינל (אנטארקטיקה)

**הר קרדינל** (באנגלית: **Mount Cardinall**) הוא הר בחצי האי טאבארין, שבקצהו הצפוני של חצי האי טריניטי שבקצה הצפון-מזרחי של חצי האי האנטארקטי, בארץ גרהאם שבאנטארקטיקה.

להר צורה חרוטית, וגובהו 680 מטרים מעל פני הים, הר קרדינל הוא ההר ה-2,455 בגובהו באנטארקטיקה.

ההר ממוקם בסמוך מדרום להר טיילור;

ההר מתנשא מעל המוצא הצפון-מזרחי של מפרץ דוז.

## היסטוריה
### גילוי ומיפוי ההר

ההר התגלה על ידי קבוצת מחקר בהנהגת יוהאן גונאר אנדרסון (J. Gunnar Andersson), שהייתה חלק מהמשלחת השוודית לאנטארקטיקה, אשר חקרה את אנטארקטיקה בין השנים 1901–1904.

ההר מופה לראשונה בשנת 1945 על משלחת סקר מטעם סקר שטחי חסות איי פוקלנד אשר יצאה ממפרץ התקווה.

ההר נסקר בשנית על ידי סקר שטחי חסות איי פוקלנד בשנת 1956.

בסמוך מדרום להר הוקמה תחנת מחקר ארגנטינאית בשם "מחסה עצמאות ארגנטינה" (Refugio Independéncia Argentina), מאחר שזו נחנכה ביום העצמאות של ארגנטינה - בתאריך 25 במאי.

### מקור השם

שמו של ההר ניתן לו על ידי סקר שטחי חסות איי פוקלנד.

ההר נקרא על שמו של סר אלן וולסי קרדינל, באותה עת מושל איי פוקלנד ומושל שטחי חסות איי פוקלנד.

## קישורים חיצוניים
* הר קרדינל באתר הסקר הגאולוגי של ארצות הברית
* הר קרדינל באתר הגאזט האנטארקטי של ממשלת אוסטרליה
* הר קרדינל באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור ההר, תוך סימון אתרים נוספים באזור באתר copernix (ההר עצמו לא מסומן)
* מפת אזור הר קרדינל
* הר קרדינל באתר peakery (מרחקים לאתרים סמוכים)

## הערות שוליים

קרדינל
F*ck Love 3: Over You

***F*ck Love 3: Over You*** הוא הוצאה מחודשת של מיקסטייפ הבכורה *[[F*ck Love]]* של הראפר והזמר האוסטרלי דה קיד לארוי. ההוצאה המחודשת יצא לאור ב-23 ביולי 2021, על ידי חברות התקליטים גרייד איי וקולומביה. מתוך ההוצאה המחודשת יצא הסינגל "Stay".

לאחר צאת ההוצאה המחודשת הגיע המיקסטייפ *[[F*ck Love]]* למקום הראשון במצעד הבילבורד 200. ההוצאה המחודשת עצמה הגיעה לחמישייה הפותחת באוסטרליה, ניו זילנד ופינלנד ולמקום ה-17 באוסטרליה. המהדורה המורחבת של *F*ck Love 3: Over You*, הנקראת *F*ck Love 3+: Over You* יצאה לאור ב-27 ביולי 2021.

## רשימת רצועות

## מיקומי שיא

### מצעדים שנתיים

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי זהב בצרפת
קטגוריה:אלבומי פלטינה כפולה באוסטרליה
קטגוריה:אלבומי חברת קולומביה רקורדס
Home with You

**Home with You** (בעברית: **בית איתך**) הוא שיר שהוקלט על ידי הזמרת האמריקאית מדיסון ביר. הוא יצא לאור ב-2 בפברואר 2018, כסינגל השלישי מהמיני-אלבום הראשון שלה, *[[As She Pleases]]* (2018).

## הרכב
השיר תואר כ"המנון ביטחון עצמי" על ביט טרופי. התוכן הלירי של השיר עוסק באישה שעומדת על שלה ולא נכנעת לרצונותיו המיניים של אדם אחר. פזמון השיר מורכב מהמילים:  (בעברית: ).

## ביקורות
מייק ניד מאידולייטור כינה את השיר והקליפ "רצועה תוססת שבוודאי תהדהד עם מעריצי הזמרת". ב-MTV בריטניה כתב כי השיר מכיל "נימה עוצמתית ונוקבת - ועם זאת כה טובה לריקוד ולשירה".

## הצלחה במצעדים
בשיאו, הגיע "Home with You" למקום ה-22 במצעד המיינסטרים 40 האמריקאי, אם כי לא הצליח להופיע למצעד הבילבורד הוט 100. במצעד הקנדה הוט 100, הגיע השיר בשיאו למקום ה-34.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מדיסון ביר
קטגוריה:שירים שנכתבו על ידי ריי
קטגוריה:שירים שנכתבו על ידי ג'ין ג'ין
קטגוריה:שירים שנכתבו על ידי לירוי קלמפיט
Supermarket Flowers

"**Supermarket Flowers**" (בעברית: "**פרחי [[מרכול]]**") הוא שיר של הזמר-יוצר האנגלי אד שירן. השיר נכלל באלבום האולפן השלישי של שירן, ÷ (2017). לאחר יציאת האלבום הוא הגיע השיר למקום 8 במצעד הסינגלים הבריטי. השיר יצא כסינגל שיווקי בעקבות הופעתו של שירן בטקס פרסי המוזיקה הבריטית 2018.

## רקע
השיר הוא הרצועה ה-12 והאחרונה בגרסה הסטנדרטית של אלבום האולפן השלישי של אד שירן, ÷ (Divide).

בראיון ל-MTV חשף שירן כי השיר עוסק בסבתו המנוחה. לדבריו, "היא הייתה בבית חולים ליד הבית שלי בו הכנתי את האלבום, ולכן ראיתי אותה די הרבה בזמן שעשיתי את האלבום, והיא נפטרה בזמן שהייתי באולפן. אז זו התגובה הראשונה שלי לכל מה שקורה לי, טוב או רע, תרים גיטרה". שירן הוסיף ואמר כי השיר אמור "באמת לגרום לך לבכות".

שירן לא התכוון להכניס את השיר לאלבום, מכיוון שהוא היה בסך הכל מחווה אישית לסבתו, שנכתבה מנקודת מבטה של אמו. אביו הציע שישמיע את השיר בהלוויה שלה, וכך עשה, וסבו דחק בו אז לכלול אותו באלבום, לאחר ששמע אותו בהלוויה. שירן הסביר: "סבי פשוט פנה אליי [בהלוויה], ואמר לי שאני צריך לפרסם את זה [השיר], זה צריך לצאת כרצועה. זה זיכרון כל כך טוב, בגלל זה זה בסופו של דבר שם".

## מיקומי שיא

## נתוני מכירות

## הערות שוליים

קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי בני בלנקו
קטגוריה:שירים שהופקו על ידי בני בלנקו
קטגוריה:שירי הנצחה
קטגוריה:שירים המבוססים על אירועים אמיתיים
קטגוריה:שירים על פרחים
קטגוריה:בלדות משנות ה-2010
קטגוריה:שירי פלטינה כפולה בממלכה המאוחדת
מריאן גולד

**מריאן גולד-** (**Marian Gold**נולד כהרטוויג שיירבאום -**Hartwig Schierbaum** בגרמנית: ; נולד ב-26 במאי 1954) הוא זמר ופזמונאי גרמני, שידוע כסולן של להקת הסינת'-פופ הגרמנית אלפאוויל.

## שנותיו הראשונות
גולד נולד ב-26 במאי 1954  בהרפורד, אז במערב גרמניה. בברלין הקים את להקת "צ'ינצ'ילה גרין" בסוף שנות השבעים, שכללה גם את עמיתו באלפאוויל לעתיד ברנהרד לויד.

## אלפאוויל
בשנת 1982 הוא הצטרף ללויד ופרנק מרטנס בלהקת Forever Young, שהפכה לאלפאוויל. בין השירים הידועים של אלפאוויל הם: "Forever Young", "Big in Japan", "Sounds Like a Melody", "Dance with Me" ו-"Jerusalem". הוא ידוע בזכות קול הטנור שלו. יצירותיו הן בשפה האנגלית, והדבר תרם להצלחה הניכרת של אלפאוויל בבריטניה ובארצות הברית בשנות השמונים.

הוא החבר המייסד היחיד שנותר בלהקה, שאלבומה האחרון Strange Attractor יצא בשנת 2017.

## סולו
אלבום הסולו הראשון של גולד, So Long Celeste, יצא בשנת 1992. באלבום נכללו גרסאות כיסוי ל-"The Shape of Things to Come" (במקור של The Headboys) ו-"One Step Behind You".

אלבום הסולו השני שלו, United, יצא בשנת 1996.

## חיים אישיים
בסוף שנות השמונים התגורר גולד במינסטר עם אשתו לשעבר מנואלה.

לגולד שבעה ילדים מארבע נשים שונות.

## קישורים חיצוניים

* 

קטגוריה:זמרים גרמנים
קטגוריה:מוזיקאים גרמנים
קטגוריה:גרמנים שנולדו ב-1954